is is pt is is is is is en da pt hu is is is is da pt is vi is da is cs cs sk sk is is is is is is is is is is is is is pt sl is is es is is cs is is is is is is is is en en is is is sl is is es is is is is is is is is is is is is is is is is is is is cs is is is is is is is es it fr ca war is sk nn pt nn is es pt en is
Fræðslumiðstöð atvinnulífsins er vottunaraðili EQM á Íslandi. EQM stendur fyrir European Quality Mark eða Evrópska gæðamerkið og er gegnsætt matsferli fyrir fræðsluaðila til að meta starfshætti sína út frá viðurkenndum gæðaviðmiðum.
EQM er hannað til að mæta síauknum kröfum um gagnsemi náms og sameiginleg gæðaviðmið fyrir fræðsluaðila utan hins formlega skólakerfis. EQM tekur mið af:
gæðum þjónustunnar sem fræðsluaðili veitir,
innri gæðastjórnun og verklagsreglum fræðsluaðila,
hvernig núverandi starfshættir samræmast viðurkenndum gæðaviðmiðum.
EQM byggist á sjálfsmati sem er yfirfarið af EQM viðurkenndum úttektaraðila sem kemur einnig með ábendingar um gæðamál og umbætur meðan á úttektarferlinu stendur.
Hver er ávinningur EQM vottunar?
Ávinningur gæðavottunar er fyrst og fremst aukin gæðavitund sem eflir fræðslustarfsemina. Þess vegna er öllum fræðsluaðilum heimilt að nýta EQM verkfærin til sjálfsmats og eflingu gæða. Óski fræðsluaðili eftir EQM vottun þarf að sækja um það til Fræðslumiðstöðvar atvinnulífsins á sérstöku eyðublaði.
Fyrir fræðsluaðila á vettvangi framhaldsfræðslunnar á Íslandi getur EQM vottun verið liður í því að fá viðurkenningu mennta- og menningarmálaráðuneytisins sem viðurkenndur fræðsluaðili sbr. lög um framhaldsfræðslu nr. 27/2010 og reglugerð um framhaldsfræðslu nr. 1163/2011.
Með EQM vottuninni er verið að mæta þörfum fyrir aukið gegnsæi og gæðavottun í símenntun og fullorðinsfræðslu. Hún gagnast öllum þeim sem skipuleggja, bjóða upp á, meta og nota símenntun og fullorðinsfræðslu. Þar á meðal vinnuveitendum, fræðslusjóðum stéttarfélaga, fræðsluaðilum og síðast en ekki síst námsmönnunum sjálfum sem sækjast eftir því að þjónustan uppfylli þeirra eigin kröfur og væntingar um gæði.
Gæðaviðmið eru sett upp í tveggja þrepa kerfi. Fræðsluaðilar, fyrirtæki og starfsgreinafélög sem bjóða upp á símenntun og fullorðinsfræðslu geta sótt um gæðavottun EQM vegna fræðslu. Auk þess er boðið upp á gæðavottun sem nefnist EQM+, til að uppfylla þarfir fræðsluaðila sem hafa fjölbreytta fræðslustarfsemi, þar sem sett eru viðmið fyrir fræðslu, raunfærnimat og náms- og starfsráðgjöf.
Fræðsluaðili sem hlotið hefur EQM vottun fær leyfi til að nota EQM gæðamerkið í efni sem dreift er til að vekja athygli á þeirri starfsemi sem lýst er á vottunarskírteini. Fræðsluaðili sem hefur fengið EQM+ vottun fyrir fjölbreytta fræðslustarfsemi getur notað merki framhaldsfræðslunnar og EQM+ til viðbótar við EQM gæðamerkið.
Nánari upplýsingar veitir Hildur Betty Kristjánsdóttir í síma 599 1400 eða betty@frae.is
Heimasíða EQM er http://www.europeanqualitymark.org
Umsóknareyðublað EQM 2.1 (til útprentunar)
Umsóknareyðublað EQM 2.1 (rafræn útfylling)
Nánari upplýsingar undir ferli EQM gæðavottunar
EQM verkfæri til sjálfsmats og eflingu gæða
Almennar upplýsingar um EQM
Sjálfsmatseyðublöð fyrir náms- og starfsráðgjöf
Fylgstu með EQM á facebook
Vetrartími (15.sept. – 30.apríl)
kl. 9:00 – 16:00
Sumartími (1.maí – 14.sept.)